**Ministru kabineta noteikumu projekta** **„Grozījums Ministru kabineta 2008.gada 11.novembra noteikumos Nr.940 „Noteikumi par darbības programmas „Infrastruktūra un pakalpojumi” papildinājuma 3.1.3.3.1.apakšaktivitāti „Speciālās izglītības iestāžu infrastruktūras un aprīkojuma uzlabošana””” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījums Ministru kabineta 2008.gada 11.novembra noteikumos Nr.940 „Noteikumi par darbības programmas „Infrastruktūra un pakalpojumi” papildinājuma 3.1.3.3.1.apakšaktivitāti „Speciālās izglītības iestāžu infrastruktūras un aprīkojuma uzlabošana”””(turpmāk – noteikumu projekts) sagatavots saskaņā ar Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. | Pašreizējā situācija un problēmas | Ministru kabineta 2008.gada 11.novembra noteikumu Nr.940 „Noteikumi par darbības programmas „Infrastruktūra un pakalpojumi” papildinājuma 3.1.3.3.1.apakšaktivitāti „Speciālās izglītības iestāžu infrastruktūras un aprīkojuma uzlabošana”” (turpmāk – noteikumi Nr.940) 66.punkts nosaka, ka projekta īstenošanas ilgums nepārsniedz 18 mēnešus no dienas, kad uzsākta projekta īstenošana, taču projektu ir jāpabeidz ne vēlāk kā līdz 2013.gada 31.decembrim.Lai projekti tiem piešķirtā finansējuma ietvaros varētu pilnībā sasniegt izvirzītos mērķus, un attiecīgi tiktu sasniegts arī 3.1.3.3.1.apakšaktivitātes mērķis, nepieciešams no noteikumiem Nr. 940 svītrot maksimālo projekta īstenošanas ilguma ierobežojumu, jo vairākos projektos nepieciešams to īstenošanas termiņa pagarinājums. Atsevišķos gadījumos (piemēram, Rīgas domes projektā, Priekules novada domes projektā) projekta īstenošanas termiņu nepieciešams pagarināt, jo ir ieilgušas iepirkumu procedūras attiecībā uz aprīkojuma iegādi. Plānotais aprīkojuma piegādes laiks tiek plānots skolēnu vasaras brīvlaikā, lai netiktu traucēts mācību process. Savukārt citos projektos ir aizkavējusies iepirkuma izsludināšana par būvdarbiem no finansējuma saņēmēja neatkarīgu iemeslu dēļ. Turklāt, jāņem vērā, ka būvdarbiem ir sezonāls raksturs, tādejādi iepirkuma procedūras aizkavēšanās būtiski izmaina arī būvdarbu īstenošanas grafiku. Tāpat arī jāņem vērā projektos, kuriem nepieciešams īstenošanas termiņa pagarinājums, iesaistīto skolu skaitu, piemēram, Rīgas domes īstenotajā projektā paredzēts pielāgot bērniem ar funkcionāliem traucējumiem 13 izglītības iestādes, kas ir 20% no kopējā apakšaktivitātē pielāgojamo skolu skaita, kā arī notiekošo izglītības iestāžu tīkla optimizāciju.3.1.3.3.1.apakšaktivitātē ierobežotas projektu iesniegumu atlases kārtas rezultātā apstiprināti 44 projekti no kuriem šobrīd pabeigti 12 projekti, atlikušos 32, tai skaitā arī tos, kuros nepieciešams projektu īstenošanas termiņa pagarinājums, plānots pabeigt līdz 2011.gada beigām. Norādām, ka grozījumu veikšana noteikumos Nr.940 nekavēs ES fondu līdzekļu apguvi 3.1.3.3.1.apakšaktivitātē.Pamatojoties uz iepriekšminēto, ir nepieciešams svītrot noteikumu Nr.940 66.punktā noteikto projekta īstenošanas ilgumu, kas nepārsniedz 18 mēnešus no dienas, kad uzsākta projekta īstenošana, paredzot, ka projektu īsteno ne ilgāk kā līdz 2013.gada 31.decembrim. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts paredz šādu grozījumu:* svītrot noteikumu Nr.940 66.punktā noteikto projekta īstenošanas ilgumu, kas nepārsniedz 18 mēnešus no dienas, kad uzsākta projekta īstenošana, paredzot, ka projektu īsteno ne ilgāk kā līdz 2013.gada 31.decembrim.
 |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Projekts šo jomu neskar. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | 3.1.3.3.1.apakšaktivitātes mērķa grupa ir izglītojamie speciālās izglītības iestādēs un speciālās izglītības iestāžu pedagogi. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

Anotācijas III, IV, V un VI sadaļa – Projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija.  |
| 2. | Projekta izpildes ietekme uz pārvaldes funkcijām | Projekta izpildē iesaistītās institūcijas projekta izpildi nodrošina to esošo funkciju un uzdevumu ietvaros. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

Izglītības un zinātnes ministrs R.Broks

Vīza: valsts sekretāra vietniece,

valsts sekretāra pienākumu izpildītāja I.Štāle

15.06.2011 10:51

645

J.Sviridenkova

67047774

jevgenija.sviridenkova@izm.gov.lv